《奉使越南入关留别和越南魏克循韵 其二》
清代·劳崇光

车锡南针万里来，江山放眼壮怀开。最难胜事从今创，况得新诗满载回。

别绪乍牵堤上柳，归期还信岭头梅。友声回首长相忆，清梦时萦昭德台。

作者简介：（1802—1867）清湖南善化人，字辛阶。道光十二年进士。授编修。累擢为广西布政使。时广西会党处处起事，崇光多方镇压分化，招降首领张嘉祥。咸丰间抚广西八年，镇压太平军及其他起事部队，坚守桂林十余次。擢两广总督。同治初，授云贵总督。卒谥文毅。有《常惺惺斋诗文稿》等。